Մրցաշարի ընթացքի և Հայաստանի մարզիկների ընդհանուր պատրաստականության մասին կարծիք հարցրեցինք տեղացի և հյուընկալված մասնագետներից:Բոլորը գոհ էին կազմակերպական հարցերից:Ընդհանուր պատրաստականության մասին եղան տարբեր մեկնաբանություններ: Եզրակացությունն այն էր,որ ժամանակակից սպորտում և մասնավորապես ըմբշամարտում չափազանց կարևոր է ընդհանուր ֆիզիկական բարձր պատրաստականությունը:Բայց այդքանը բավարար չէ խոշոր ստուգատեսներում հաղթելու համար:Ինչ վերաբերում է մեր ազատ ոճայիններին,ասենք,որ, մեղմ ասած, հարուստ չէր նրանց տեխնիկական հնարքների զինանոցը:Ցանկալի է,որ սկսնակ խմբերի հետ աշխատող մարզիչները ներքին մրցումներում կարևորեն ոչ թե կրտսերների հաղթանակները,այլ նրանց տեխնիկական հնարքների քանակն ու որակը:Միայն այս դեպքում ըմբիշը կկարողանա վստահորեն լուծել տակտիկական խնդիրները: